מיקלוש רב

מיקלוש רֵב (במקור עד 1945 רוט; בהונגרית: Rév Miklós; שאטוראליאויהיי, 20 באוקטובר 1906 – בודפשט, 22 במאי 1998) היה צלם יהודי-הונגרי, צלם עיתונות מפורסם עטור פרסים שהוציא מעל 10 ספרים, זוכה פרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה). 

== ביוגרפיה ==
מיקלוש רוט נולד במשפחה יהודית כבנם של סוחר האופנה שמואל רוט ושל אידה פולאצ'ק (1879–1954) במשפחה עם שלושה ילדים. בגיל שנה עבר לבודפשט עם משפחתו. הוא למד עיצוב רהיטים במכללה לאמנויות שימושיות (כיום שמו Moholy-Nagy University of Art and Design). משנת 1920 עד 1945 היה בעיקר נגר. הוא התחיל לצלם ב-1923. התגורר בלוקסמבורג בין השנים 1925 עד 1926. בשנת 1926 הפך לחבר באגודת פיתוח הגוף של הפועלים (Munkás Testedző Egyesület-MTE) שהיה איגוד פיתוח הגוף הגדול הראשון שחבריו היו מועסקים באופן בלעדי כפועלים. ב-1934 הפך לחבר בקבוצת האמנים הסוציאליסטים (Szocialista Képzőművészek Csoportja). הוא נלקח לשרות העבודה (עבודות כפייה לגברים יהודים עבור הצבא ההונגרי) בזמן מלחמת העולם השנייה. אחת מתמונותיו, שהצליח לצלם במהלך שהותו במחנות העבודה הגיעה לממלכה המאוחדת במהלך המלחמה והופיעה בעיתון אנגלי רב תפוצה. מ-1945 עד 1947 תחילה היה צלם העיתונות ולאחר מכן הפך המנהל של מאפירט (Magyar Filmipari Rt.-Mafirt), החברה ההונגרית לסרטים. משנת 1948 עבד כראש דסק הצילום של העיתון היומי "העם החופשי" (Szabad Nép), עיתון מפלגת השלטון, קודמו של ההיומון החשוב "חירות העם" (Népszabadság). ב-1955 היה הצלם ההונגרי הראשון בסין העממית. ביקר בסין ובטיבט פעמיים בשנים 1955–1956. צילם בווייטנאם ב-1959, סייר ברחבי העולם בשנות ה-60 ושנות ה-70 (אלבניה, מצרים, צרפת, מונגוליה, בריטניה, ברית המועצות).

בשנת 1957 הפך לחבר בוועדת עריכת התמונות. מאותה השנה נבחר כחבר ב"אגודת הצלמים ההונגרים", משנת 1965 היה נשיא האגודה ולאחר פרישתו נשיא הכבוד שלה. הוא הוביל את הכשרת צלמי העיתונות בבית הספר MUOSZ לעיתונות וצילום עיתונות ובבית הספר הבינלאומי לעיתונאות. הוא היה משמעותי בתחום צילום הסטריאו וגם התמונות הצילומיות (המגוונות) שלו היו ידועות, אבל הוא הותיר את החותם המתמשך ביותר בתמונות הרפורטז'ה הקלאסיות שלו. הוא עבד יחד, בין היתר; עם הגרפיקאי לאיוש לנדייל, והצלמים (היהודים הונגרים גם הם) טיבור בש, פרנץ האר ודז'ה רוואי.

אשתו הייתה גיזלה אורבן, בתם של אישטוואן אורבן ושל יוליאנה קאג'י. הם נישאו ב-24 באוקטובר 1935 בבודפשט.<ref></ref>

== ספריו ==
* טיבט (1957)
* מהחומה הגדולה לאוקיינוס השקט (אלבום תמונות, 1958)
* בודפשט (1959)
* וייטנאם (1960)
* אמנות וייטנאם (1967)
* יורטים מתרחקים (1974)
* במולדת החופשייה (1976)
* מבוא לצילום עיתונות (1977)
* מיקלוש רב ; מבוא ועריכה מיהאי גרה. בודפשט, 1997 (ספריית תמונות)

== תערוכותיו ==
=== יחיד ===
* 1955, 1958, 1974, 1986 בודפשט
* 1978 שלגוטריאן

=== קבוצתי ===
* 1934 בבית האיגוד ואשאש (Vasas Székház)

== פרסים והוקרה ==
* מדליית מסדר העבודה (1953)<ref>Magyar Közlöny, 1953. október 20. (55. szám)</ref>
* עיטור מסדר העבודה דרג זהב (1965; 1972)<ref>Magyar Közlöny, 1972. február 23. (13. szám)</ref>
* לתרבות סוציאליסטית (1966)<ref>Művelődésügyi Közlöny, 1966. november 1. (21. szám)</ref>
* פרס בלה באלאז' דרג 1 (1970)
* עיטור מסדר העבודה דרג כסף (1970)<ref>Magyar Közlöny, 1970. április 4. (22. szám)</ref>
* פרס האמן המצטיין (1973)
* מסדר הכבוד להונגריה הסוציאליסטית (1976)<ref>Magyar Közlöny, 1976. november 6. (83. szám)</ref>
* עט זהב (1978)
* מסדר דגל הרפובליקה העממית ההונגרית (1986)<ref>Magyar Közlöny, 1986. április 15. (14. szám)</ref>

== ראו גם ==
* [https://artportal.hu/lexikon-muvesz/rev-miklos-991/ מיקלוש רב ב-Artportal.hu]
* [https://www.flickriver.com/photos/13476480@N07/sets/72157663992564939/ מיקלוש רב: תמונות מווייטנאם 1959]
* [https://www.lira.hu/hu/szerzo/rev-miklos מספריו של מיקלוש רב]
* [https://archivum.mtva.hu/photobank/item/MTI-FOTO-cTlvYUZpTTA0cFF1cmFpSUV3Y1FOZz09 פתיחת התערוכה שלו בעיר הולדתו]
* [https://peoplepill.com/people/miklos-rev מיקלוש רב באתר PeoplePill]
* [http://www.soosfoto.hu/aukcio/27828/rev-miklos-bevezetes-a-fotoriporteri-munkaba-tankonyvkiado-1977- ספרו: מבוא לעבודת צלם עיתונות]
* אחת מתמונותיו: [https://www.darabanth.com/hu/gyorsarveres/392/kategoriak~Fotomuveszet/Foto~500021/Rev-Miklos-1906-1998-Lampaoszlop-feliratozott-foto-22C39710-cm~II2291582/ עמודי תאורה מעוצבים]
* [http://fotomuzeum.hu/fotografiak/rev_miklos__sziklafal_a_gaz_69_terepjarobol_fenykepezve__mongolia מתמונותיו - מונגוליה]
* [http://fotomuzeum.hu/fotografiak/rev_miklos__tagas__felhomalyos_folyosok_szelik_keresztul_a_potala_epuletrengeteget__tibet__lhasza_ מתמונותיו - מנזר פוטלה טלהסי]

== לקריאה נוספת ==
* פיטר הרמן: הונגרי והבינלאומי Who's Who 1998 CD-ROM, Biográf Publishing House, בודפשט 1997 
* (דרושה הרמה)

== הערות שוליים ==

קטגוריה:צלמים יהודים הונגרים
קטגוריה:צלמי עיתונות יהודים
קטגוריה:אישים במחנות שרות העבודה (הונגריה)
קטגוריה:ניצולי השואה
קטגוריה:שאטוראליאויהיי: אישים
קטגוריה:יהודים זוכי פרס בלה באלאז'
קטגוריה:הונגרים שנולדו ב-1906
קטגוריה:הונגרים שנפטרו ב-1998